- Binabo
- <
- 15
- >

15
7 na aangelo ma 7 na kinadik
1 Iaau babo raa ngaala na wakilang balet inaanga u ra maawa, ma iaau kakaian aakit uni. 7 na aangelo diat paam paa 7 na kinadik. A kum kinadik mi, a kum tintinipina, kabina maa a kaankaan anun God i welaar maraagaam.
2 Ma iaau babo raa utnaa i babo welaar ma ra pakaana taai di paami ma ra galaas baa i wewalot ungaai ma ra nguan. Diat baa diat uwia paa a kuaabaar na wewagua ma ra taabataabaina ma ra piga i ra iaana, diat tur naa ra papaara pakaana taai maa, ma diat paam paa a kum gitaa baa God ia taar taai taan diat. 3 Pin 15:1Diat kele a kelekele anun Moses, a tultul anun God, ma ra kelekele anu ra Naat na Sip lenbi,
“Tadaaru God u dekdek aakit,
anum kum pinapaam diat ngaala ma di kakaian aakit un diat.
Ui a King anu ra kum wunwuna taara raap,
anum kum mangamangaan diat takado ma diat lingtatuna.
4 Ier 10:7; Kele 86:9Tadaaru, woi maa pa in burut kup ui?
Ma woi maa pa in pir walaawa paa a iaam?
Maa ui ku u gomgom.
A kum wunwuna taara raap diat a waan paat,
ma diat a lotu karom ui,
maa anum kum takado na pinapaam ia kaapa raap karom a taara.”
5 Pin 38:21Io, baa iaau bababo iaau babo paa a ruma na wetabaar inaanga u ra maawa ia tapaapa. A ruma maa ia a ruma na sel baa i wapuaanai naa God i ki karom anuna taara. 6 7 na aangelo baa diat paam paa 7 na kinadik diat pari ko ra ruma na wetabaar maa. Diat mong ma ra kum kokoina maalu baa diat gomgom ma diat baarabaara aakit, ma diat do a kum raprabondiat ma ra kum aaru na goled. 7 Io, raa ko ra waat na lalaaun na wawaki i taar taa 7 na laa di paami ma ra goled karom 7 na aangelo maa. 7 na laa na goled mi diat teng ma ra kaankaan anun God, ia baa i lalaaun takum. 8 Pin 40:34; 1King 8:10,11; 2Aak 5:13,14; Aais 6:4Ma a ruma na wetabaar i teng ma ra tubal ko ra minamaar anun God ma ko ra dekdekina. Ma pa te i pet laar paai kupi in ruk unaruma, tuk baa din paam ot paa 7 na kinadik anu ra 7 na aangelo maa.

- Binabo
- <
- 15
- >

15:3: Pin 15:1

15:4: Ier 10:7; Kele 86:9

15:5: Pin 38:21

15:8: Pin 40:34; 1King 8:10,11; 2Aak 5:13,14; Aais 6:4

© 2006, 2023 Wycliffe Bible Translators, Inc. and Wycliffe Sweden